Us dr Sicht vom Bahaidum bedütet dr Mertüürerdood, as mä s Lääbe uf em Wääg vo Gott opferet, wenn s d Umständ fordere. Dr Mertüürerdood wird as groossi Gnaad aaglueg, wenn er äi drifft, ooni dass mä sälber schuld dra het. D Bahai glaube, ass dr Dood vo gottgwollte Mertüürer spirituelli Chreft wurd freisetze, wo zur Entwigglig vo iirem Glaube wurde biidrääge. Dr glöibig Bahai darf dr Mertüürerdood nit browoziere, sondern söll sich in si Schiggsal, wie s Goll welli, füege. Sonigi wärde vo Bahai-Autore as ‚natürligi Mertüürer‘ () bezäichnet (wie dr Stephanus, dr Ḥamza oder dr Sulaymán Khán) – im Underschiid zu de ‚sälbst uferlegte‘ (), wo iiri Döötig browoziere.